**SAISTOŠO NOTEIKUMU PROJEKTS**

|  |  |  |
| --- | --- | --- |
| 2024.gada \_\_\_.\_\_\_\_\_\_\_\_\_\_ | Ventspilī |  Nr.\_\_(protokols Nr.\_\_\_; \_\_.§) |
|  |  |  |

**Ventspils valstspilsētas pašvaldības līdzfinansējuma piešķiršanas kārtība**

**energoefektivitātes uzlabošanas pasākumu veikšanai daudzdzīvokļu dzīvojamās mājās**

 *Izdoti saskaņā ar likuma "Par**palīdzību dzīvokļa jautājumu risināšanā" 27.2 panta otrās daļas*

*4.punktu un piekto daļu*

1. **Vispārīgie jautājumi**
2. Saistošie noteikumi (turpmāk – Noteikumi) nosaka kārtību, kādā Ventspils valstspilsētas pašvaldība (turpmāk – Pašvaldība) piešķir līdzfinansējumu energoefektivitātes uzlabošanas pasākumu veikšanai daudzdzīvokļu dzīvojamās mājās, līdzfinansējuma apmēru un tā piešķiršanas nosacījumus.
3. Noteikumos lietotie termini:
	1. māja - divu un vairāk stāvu daudzdzīvokļu dzīvojamā māja, kas atrodas Pašvaldības administratīvajā teritorijā;
	2. energoefektivitātes uzlabošanas pasākums – tehniski un ekonomiski pamatota aktivitāte mājas energoefektivitātes paaugstināšanai, lai samazinātu enerģijas patēriņu;
	3. līdzfinansējums – Pašvaldības budžeta finanšu līdzekļi energoefektivitātes uzlabošanas pasākumu veikšanai mājā;
	4. līdzfinansējuma saņēmēji – mājā esošo atsevišķo īpašumu īpašnieki vai dzīvokļa īpašumos nesadalītu māju kopīpašnieki, kuru īpašumtiesības ir nostiprinātas zemesgrāmatā;
	5. pilnvarotā persona – dzīvokļu īpašnieku izveidota sabiedrība, biedrība vai cita reģistrēta dzīvokļu īpašnieku apvienība, kā arī persona, kuru dzīvokļu īpašnieks vai dzīvokļu īpašnieku kopība pilnvarojusi viņu vārdā īstenot energoefektivitātes uzlabošanas pasākumus, slēgt līgumus un parakstīt ar tiem saistītos darījuma dokumentus par līdzfinansējuma saņemšanu un izpildīt šos līgumus;
	6. *de minimis* atbalsta saņēmējs – mājā esoša atsevišķā īpašuma īpašnieks vai īpašnieki, kuri šo īpašumu izmanto saimnieciskajā darbībā;
	7. tehniskā dokumentācija – atbilstoši normatīvajiem aktiem izstrādāta būvniecības ieceres dokumentācija par energoaudita pārskatā minētājiem energoefektivitātes uzlabošanas pasākumiem;
	8. būvdarbi - tehniskajā dokumentācijā paredzētie būvdarbi.
4. Līdzfinansējumu piešķir Pašvaldības budžetā šim mērķim paredzēto finanšu līdzekļu ietvaros.

**II. Līdzfinansējuma piešķiršanai izvirzāmās prasības**

1. Lai pretendētu uz līdzfinansējuma piešķiršanu, mājai ir jāatbilst šādām prasībām:
	1. mājas kopējā platība ir lielāka par 200 m2 un tajā esošo neapdzīvojamo telpu platība nepārsniedz 35% no mājas kopējās platības;
	2. māja ir sadalīta dzīvokļu īpašumos ar vismaz četriem dzīvokļiem ar kopīgu ieeju no koplietošanas telpas, un vienam īpašniekam pieder ne vairāk kā 25% no kopējā dzīvokļu īpašumu skaita. Norādītais procentuālais sadalījuma apjoms neattiecas uz valstij un pašvaldībai piederošiem dzīvokļu īpašumiem;
	3. par pieteikumā norādītajām atbalstāmajām darbībām nav saņemts līdzfinansējums no Eiropas Savienības, valsts vai pašvaldības finanšu instrumentiem.
2. Papildus Noteikumu 4.punktā minētajam, lai pretendētu uz līdzfinansējumu būvdarbu veikšanai, ir jāizpildās šādiem nosacījumiem:
	1. normatīvajos aktos noteiktajā kārtībā ir pieņemts mājas dzīvokļu īpašnieku kopības lēmums veikt būvdarbus;
	2. mājas pārvaldīšanas maksas un pārējo ar dzīvokļu lietošanu saistīto pamatpakalpojumu, tas ir siltumapgāde, ūdensapgāde, kanalizācija, sadzīves atkritumu izvešana, maksājumu parāds uz pieteikuma iesniegšanas brīdi nepārsniedz 15% no kopējās aprēķinātās pārvaldīšanas un pamatpakalpojumu maksas summas pēdējos 12 mēnešos.
3. Ja pieteikumu iesniedz pilnvarotā persona, tad tai uz pieteikuma iesniegšanas brīdī ir jāatbilst visam šādām prasībām:
	1. tai nav nodokļu vai valsts sociālās apdrošināšanas obligāto iemaksu parādu, kas kopsummā pārsniedz 150 *euro*, izņemot nodokļu maksājumus, kuru segšanai ir piešķirts samaksas termiņa pagarinājums, ir noslēgta vienošanās par labprātīgu nodokļu samaksu vai noslēgts vienošanās līgums;
	2. tai nav ierosināta tiesiskās aizsardzības procesa lieta, netiek īstenots tiesiskās aizsardzības process vai tai nav pasludināts maksātnespējas process;
	3. uz pilnvaroto personu, tās valdes vai padomes locekli, patieso labuma guvēju, pārstāvēttiesīgo personu vai prokūristu nav noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi.

**III. Atbalstāmās darbības, attiecināmās izmaksas un līdzfinansējuma apmērs**

1. Energoefektivitātes uzlabošanas pasākumu atbalstāmās darbības, to attiecināmās izmaksas un līdzfinansējuma apmērs ir:
	1. energoaudita veikšana - 50% no energoaudita izmaksām, bet ne vairāk kā 360,00 *euro*;
	2. tehniskās dokumentācijas sagatavošana – 20%no tehniskās dokumentācijas sagatavošanas atbalstāmajām izmaksām, bet ne vairāk kā 0,43 *euro* uz vienu mājas kopējās platības kvadrātmetru;
	3. būvdarbu veikšana - 10% no būvdarbu kopējām atbalstāmajām izmaksām, bet ne vairāk kā 10,00 *euro* uz vienu mājas kopējās platības kvadrātmetru.
2. Tehniskās dokumentācijas sagatavošanas attiecināmās izmaksas ir tehniskās apsekošanas atzinuma saņemšanas, tehnisko noteikumu saņemšanas, būvniecības ieceres dokumentācijas izstrādes, būvprojekta izstrādes, tāmju sagatavošanas, tehniskās dokumentācijas saskaņošanas izmaksas.
3. Attiecināmās izmaksas būvdarbu veikšanai ir:
	1. mājas ārējo norobežojošo konstrukciju (sienu) siltināšana;
	2. pagraba un augšējā stāva pārseguma siltināšana;
	3. logu nomaiņa kāpņu telpās, ieejas durvju nomaiņa u.tml. darbības, kas saistītas ar mājas energoefektivitātes uzlabošanu;
	4. mājas iekšējo inženiersistēmu atjaunošana vai pārbūve;
	5. citi energoaudita pārskatā minētie energoefektivitātes uzlabošanas pasākumi, kas rada enerģijas ietaupījumu mājā;
	6. nodokļu un nodevu maksājumi, kas tieši saistīti ar būvdarbiem, ja pilnvarotā persona tos nevar atgūt, ievērojot normatīvajos aktos par nodokļiem un nodevām noteikto kārtību.
4. Noteikumu 8. un 9.punktā minētās izmaksas ir attiecināmas, ja:
	1. tās tieši ir nepieciešamas mājas energoefektivitātes uzlabošanas pasākuma veikšanai un ir paredzētas iesniegtajā pieteikumā;
	2. nodrošina energoaudita pārskatā minēto mājas energoefektivitātes uzlabošanas pasākumu īstenošanu.
5. Neattiecināmās izmaksas:
	1. izmaksas, kas saistītas ar pieteikuma sagatavošanu, tai skaitā konsultāciju pakalpojumi un citi pakalpojumi;
	2. energoefektivitātes uzlabošanas pasākuma īstenošanas vadības izmaksas;
	3. samaksa par aizdevuma izskatīšanu, noformēšanu un rezervēšanu, procentu maksājumi, soda procenti, maksājumi par naudas pārskaitījumiem, komisijas nauda un citi tiešie finansiālie izdevumi;
	4. izmaksas, kuras pilnvarotā persona ir veikusi, pamatojoties uz darba līgumu;
	5. izmaksas, kuras radušās pirms Noteikumu spēkā stāšanās datuma.
6. Vienām un tām pašām atbalstāmajām darbībām līdzfinansējums var tikt piešķirts ne biežāk kā reizi 10 gados.
7. Noteikumu 7.punkta minētajām aktivitātēm projekta īstenošanai, pilnvarotā persona nepiemēro normatīvos aktus piegādātāju atlases jomā, izņemot pilnvarotās personas, kas ir pasūtītāji Publisko iepirkumu likuma izpratnē.
8. **Piemērojamie valsts atbalsta nosacījumi**
9. Ja energoefektivitātes uzlabošanas pasākumus veic mājā, kurā kāds no mājā esošo būvnieciski norobežotu un funkcionāli nošķirtu dzīvokļu īpašumu un neapdzīvojamo telpu īpašniekiem ir saimnieciskās darbības veicējs, un konkrētais īpašums tiek izmantots saimnieciskajā darbībā, un īpašnieks pretendē uz līdzfinansējumu, kas saskaņā ar Komercdarbības atbalsta kontroles likuma 5.pantā minētajām komercdarbības atbalsta pazīmēm kvalificējams kā komercdarbības atbalsts, tad līdzfinansējumu Noteikumu ietvaros piešķir kā *de minimis* atbalstu, ievērojot Eiropas Komisijas 2023.gada 13.decembra Regulas (ES) 2023/2831 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Regula Nr.2023/2831) nosacījumus.
10. Par saimniecisko darbību nav uzskatāma mājā esošo:
	1. neprivatizēto pašvaldībai piederošo dzīvokļu izīrēšana, biedrību un nodibinājumu īpašumā esošu dzīvokļu izīrēšana, īres tiesisko attiecību uzsākšana vai dzīvokļu uzturēšana, lai tos izīrētu atbilstoši vienam no šādiem likumiem:
		1. likumam "Par palīdzību dzīvokļa jautājumu risināšanā", izņemot šā likuma III1 nodaļu, kura kvalificējama kā pašvaldības saimnieciskā darbība un attiecīgi ir jāvērtē atbilstoši komercdarbības atbalsta kontroles normām un jāpiemēro attiecīgais komercdarbības atbalsta regulējums;
		2. likumam "Par valsts un pašvaldību dzīvojamo māju privatizāciju".
	2. nedzīvojamo platību iznomāšana vai nodošana lietošanā pašvaldības vai valsts deleģēto pārvaldes uzdevumu veikšanai saskaņā ar normatīvajiem aktiem par publiskas personas finanšu līdzekļu un mantas izšķērdēšanas novēršanu;
	3. nedzīvojamo platību izmantošana pašvaldības vai valsts funkciju nodrošināšanai, tai skaitā, ja funkciju nodrošināšanas ietvaros tiek sniegti maksas pakalpojumi, vai sabiedriskā labuma organizāciju lietošanai, ja nedzīvojamās platības netiek izmantotas saimnieciskās darbības veikšanai.
11. Piesakoties līdzfinansējumam, līdzfinansējuma saņēmējam, kas atbilst Noteikumu 14.punktam, ir tiesības norādīt, ka proporcionāli viņa īpašuma vai kopīpašuma daļai energoefektivitātes uzlabošanas pasākuma izmaksas ir uzskatāmas par energoefektivitātes uzlabošanas pasākuma neattiecināmām un tiks segtas no citiem privātiem līdzekļiem bez valsts atbalsta, proporcionāli samazinot līdzfinansējuma daļu.
12. Noteikumu ietvaros piešķirto *de minimis* atbalstu attiecībā uz vienām un tām pašām attiecināmajām izmaksām nedrīkst kumulēt ar komercdarbības atbalstu citu atbalsta programmu vai *ad-hoc* atbalsta projekta ietvaros, tai skaitā citu *de minimis* atbalstu, neatkarīgi no finansējuma avota.
13. Pašvaldības iestādes “Ventspils domes administrācija” (turpmāk – Administrācija) Ekonomikas un iepirkumu nodaļa (turpmāk – Nodaļa) veic līdzfinansējuma saņēmēja izvērtēšanu atbilstoši Regulas Nr.2023/2831 nosacījumiem uz līdzfinansējuma piešķiršanas brīdi.
14. *De minimis* atbalstu uzskata par piešķirtu ar dienu, kad Administrācijas vadītājs ir pieņēmis lēmumu par līdzfinansējuma piešķiršanu.
15. Piešķirot *de minimis* atbalstu, Nodaļa pārbauda, vai plānotais *de minimis* atbalsts kopā ar iepriekšējo trīs gados, skaitot no līdzfinansējuma piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz Regulas Nr.2023/2831 3.panta 2.punktā noteikto maksimālo *de minimis* atbalsta apmēru. Viens vienots uzņēmums ir uzņēmums, kas atbilst Regulas Nr.2023/2831 2.panta 2.punktā noteiktajam.
16. Ja pieņemts lēmums par līdzfinansējuma piešķiršanu, Nodaļa sniedz Noteikumu 14. punktā minētajam dzīvokļa īpašniekam informāciju par tam piešķirto *de minimis* atbalstu (ja attiecināms).
17. *De minimis* atbalsta piešķiršana un uzskaite tiek veikta saskaņā ar normatīvajiem aktiem par *de minimis* atbalsta uzskaites un piešķiršanas kārtību:
	1. Līdzfinansējuma saņēmējs pieteikumam pievieno *De minimis* atbalsta uzskaites sistēmā (turpmāk – Sistēma) sagatavotās veidlapas par sniedzamo informāciju *de minimis* atbalsta uzskaitei un piešķiršanai izdruku vai pieteikumā norāda Sistēmā aizpildītās veidlapas identifikācijas numuru;
	2. Nodaļa veic līdzfinansējuma saņēmēja izvērtēšanu atbilstoši Regulas Nr.2023/2831 nosacījumiem uz atbalsta piešķiršanas brīdi;
	3. Nodaļa vienas darba dienas laikā pēc līdzfinansējuma piešķiršanas veic piešķirtā *de minimis* atbalsta reģistrāciju Sistēmā.
18. Noteikumu 14. punktā minētajā gadījumā līdzfinansējumu nepiešķir saimnieciskās darbības veicējam, kuram lēmuma par līdzfinansējuma piešķiršanas pieņemšanas brīdī ir ierosināta tiesiskās aizsardzības procesa lieta, tiek īstenots tiesiskās aizsardzības process vai ir pasludināts maksātnespējas process.
19. Administrācija uzglabā dokumentāciju par sniegto *de minimis* atbalstu 10 gadus no pēdējā līdzfinansējuma piešķiršanas dienas Noteikumu ietvaros.
20. Saimnieciskās darbības veicējs, kas ir saņēmis līdzfinansējumu, uzglabā dokumentāciju 10 gadus no konkrētā līdzfinansējuma piešķiršanas dienas.
21. *De minimis* atbalstu saskaņā ar Regulas Nr.2023/2831 piešķir, ievērojot Regulas Nr.2023/2831 1. panta 1. punktā minētos nozaru un darbību ierobežojumus. Ja līdzfinansējuma saņēmējs vienlaikus darbojas vienā vai vairākās Regulas Nr.2023/2831 1.panta 1.punkta "a", "b", "c" un “d” apakšpunktā minētajās nozarēs, atbalstu drīkst piešķirt tikai tad, ja atbalsta saņēmējs nodrošina šo nozaru darbību vai uzskaites nodalīšanu, lai saskaņā ar Regulas Nr.2023/2831 1.panta 2.punktu darbības izslēgtajās nozarēs negūst labumu no *de minimis* atbalsta, ko piešķir saskaņā ar Noteikumiem.
22. Līdzfinansējumu Noteikumu ietvaros piešķir līdz 2031.gada 30.jūnijam.
23. Ja tiek pārkāpti Regulas Nr.2023/2831 nosacījumi, *de minimis* atbalsta saņēmējam ir pienākums atmaksāt Administrācijai Noteikumu ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
24. **Pieteikuma iesniegšanas kārtība**
25. Līdzfinansējuma piešķiršanai pilnvarotā persona iesniedz Administrācijai adresētu pieteikumu (pielikums), aizpildot visus pieprasītās informācijas laukus un pievienojot pielikumā norādītos dokumentus.
26. Pieteikumu sagatavo atbilstoši Noteikumu prasībām un iesniedz kādā no šādiem veidiem:
	1. papīra formātā, iesniedzot pieteikumu personīgi Administrācijā, Jūras ielā 36, Ventspilī, LV-3601, vai izmantojot pasta pakalpojumus. Ja pieteikumu nosūta pa pastu, par tā iesniegšanas datumu uzskata pasta zīmogā norādīto nosūtīšanas datumu;
	2. elektroniskā formātā (ar drošu elektronisko parakstu), nosūtot pieteikumu uz e-pastu: dome@ventspils.lv vai oficiālo elektronisko adresi (e-adrese): \_default@90000051970. Nosūtot pieteikumu elektroniski, par tā iesniegšanas datumu uzskata elektroniskā pasta saņemšanas datumu un laiku.
27. Pieteikumu iesniedz latviešu valodā. Ja pieteikumā iekļautā informācija ir citā valodā, pievienojams tulkojums valsts valodā, kas sagatavots atbilstoši normatīvo aktu prasībām.
28. Pieteikumā nedrīkst būt neatrunāti labojumi, dzēsumi, aizkrāsojumi, svītrojumi vai papildinājumi.
29. Pieteikumu paraksta persona, kurai ir tiesības pārstāvēt pilnvaroto personu. Ja pieteikumu paraksta juridiskas personas pilnvarotā persona un šīs pilnvarotās personas pilnvarojums nav reģistrēts Uzņēmumu reģistrā, kopā ar pieteikumu iesniedz dokumentu, kas apliecina šīs personas pilnvarojumu parakstīt pieteikumu.
30. **Pieteikumu izvērtēšanas, lēmuma pieņemšanas un paziņošanas kārtība**
31. Pieteikuma atbilstību Noteikumu prasībām pārbauda Nodaļa 15 darba dienu laikā no pieteikuma saņemšanas dienas.
32. Ja pieteikumā tiek konstatēti kādi trūkumi (piemēram, tas nav atbilstoši noformēts, nav pievienoti visi nepieciešamie dokumenti u.tml.), Nodaļa pieprasa pilnvaroto personu novērst konstatētos trūkumus. Termiņš trūkumu novēršanai nav ilgāks par 30 dienām no pieprasījuma paziņošanas dienas. Ja trūkumi netiek novērsti norādītajā termiņā, tad Nodaļa pieņem lēmumu atteikt reģistrēt pieteikumu Pašvaldības līdzfinansējuma saņēmēju reģistrā.
33. Pēc pieteikuma pārbaudes, Nodaļas vadītājs pieņem vienu no šādiem lēmumiem:
	1. reģistrēt pieteikumu Pašvaldības līdzfinansējuma saņēmēju reģistrā, ja pieteikums un tam pievienotie dokumenti, kā arī līdzfinansējuma saņēmēji un tās pilnvarotā persona atbilst Noteikumu prasībām;
	2. atteikt reģistrēt pieteikumu Pašvaldības līdzfinansējuma saņēmēju reģistrā, ja pieteikums un/vai tam pievienotie dokumenti, kā arī līdzfinansējuma saņēmēji un/vai tās pilnvarotā persona neatbilst Noteikumu prasībām vai sniegtas nepatiesas ziņas.
34. Ņemot vērā Pašvaldības budžetā pieejamos līdzekļus, Nodaļa virza pieteikumu izskatīšanai un izvērtēšanai Pašvaldības nozares komisijas (turpmāk – Komisija) sēdē to reģistrēšanas secībā, pievienojot atzinumu par pieteikumu, ieteikumu sniegšanai tālākai jautājuma virzīšanai.
35. Ja pieteikuma, par kuru Nodaļas vadītājs ir pieņēmis lēmumu par tā reģistrēšanu Pašvaldības līdzfinansējuma saņēmēju reģistrā, līdzfinansējuma apmērs pārsniedz Pašvaldības budžetā paredzētos finanšu līdzekļus, līdzfinansējuma saņēmējs var pretendēt uz līdzfinansējuma piešķiršanu rindas kārtībā, atbilstoši saņemtā pieteikuma reģistrācijas secībai, tiklīdz finanšu līdzekļi Pašvaldības budžetā šim mērķim tiek piešķirti.
36. Komisija, vērtējot pieteikumu, ir tiesīga pieprasīt papildu informāciju no pilnvarotās personas sakarā ar līdzfinansējuma piešķiršanu.
37. Administrācijas vadītājs, ievērojot Noteikumu 27.punktu, pēc iepazīšanās ar Komisijas ieteikumu, atbalstāmo izmaksu aprēķinu, nepārsniedzot Noteikumu 7.punktā minētos līdzfinansējuma apmērus, pieņem vienu no šādiem lēmumiem:
	1. piešķirt līdzfinansējumu un nosaka prognozēto līdzfinansējuma apmēru;
	2. atteikt piešķirt līdzfinansējumu.
38. Ne vēlāk kā piecu darba dienu laikā pēc pieteikuma izvērtēšanas Komisijas sēdē Nodaļa informē pilnvaroto personu par Administrācijas vadītāja pieņemto lēmumu.
39. **Līdzfinansējuma saņemšanas kārtība**
40. Pamatojoties uz Noteikumu 40.1.apakšpunktā minēto lēmumu, Administrācijas vadītājs un pilnvarotā persona 15 darba dienu laikā no lēmuma pieņemšanas dienas noslēdz līgumu par līdzfinansējuma piešķiršanu (turpmāk – Līgums). Līgumā iekļauj vismaz šādus noteikumus:
	1. energoefektivitātes uzlabošanas pasākuma īstenošanas termiņu atbilstoši Noteikumu 43.punktam;
	2. apstiprinātā līdzfinansējuma izmaksas termiņu un nosacījumus atbilstoši Noteikumu prasībām;
	3. Līguma izpildi apliecinošus dokumentus, to iesniegšanas kārtību un termiņu;
	4. ar Administrācijas vadītāja lēmumu piešķirtās līdzfinansējuma summas neizmaksāšanas (samazināšanas) gadījumus un nosacījumus Līguma daļējas izpildes gadījumā;
	5. Līguma pirmstermiņa izbeigšanas nosacījumus;
	6. Administrācijas tiesības vienpusēji atkāpties no Līguma.
41. Pilnvarotajai personai energoefektivitātes uzlabošanas pasākums ir jāveic šādos termiņos:
	1. energoaudits vai tehniskās dokumentācijas sagatavošana - 12 mēnešu laikā no Līguma spēkā stāšanās;
	2. būvdarbu veikšana - 18 mēnešu laikā no Līguma spēkā stāšanās.
42. Pilnvarotā persona līdzfinansējuma saņemšanai energoaudita veikšanai iesniedz iesniegumu, pievienojot šādus dokumentus:

44.1. līgumu par energoaudita veikšanu (kopija);

44.2. energoaudita atskaiti;

44.3. maksājumu apliecinošos dokumentus par energoaudita veikšanu (kopijas), kurā norādīts pakalpojuma līguma numurs un noslēgšanas datums.

1. Pilnvarotā persona līdzfinansējuma saņemšanai tehniskās dokumentācijas sagatavošanai iesniedz iesniegumu, pievienojot šādus dokumentus:
	1. līgumu par tehniskās dokumentācijas sagatavošanu (kopija);
	2. maksājumu apliecinošos dokumentus par tehniskās dokumentācijas sagatavošanu (kopijas), kurā norādīts pakalpojuma līguma numurs un noslēgšanas datums;
	3. pieņemšanas – nodošanas aktu (kopija).
2. Pilnvarotā persona līdzfinansējuma saņemšanai būvdarbu veikšanai iesniedz iesniegumu, pievienojot šādus dokumentus:
	1. līgumu par būvdarbu veikšanu (kopija);
	2. rēķinu par būvdarbu veikšanu (kopija);
	3. maksājumu apliecinošos dokumentus par būvdarbu veikšanu (kopijas), kurā norādīts līguma numurs un noslēgšanas datums;
	4. pieņemšanas – nodošanas akts (kopija).
3. Nodaļa 10 darba dienu laikā pēc 44., 45. un 46.punktā minēto dokumentu saņemšanas veic to pārbaudi.
4. Līdzfinansējums tiek pārskaitīts pilnvarotajai personai, pamatojoties uz Administrācijas vadītāja rīkojumu, kā arī atbilstoši finanšu līdzekļu izlietojumam un kvalitatīvi veiktam darba apjomam, bet ne vairāk kā piešķirtā līdzfinansējuma apmērā. Avansa maksājumi netiek paredzēti.
5. Administrācija neizmaksā piešķirto līdzfinansējumu, ja:
	1. energoefektivitātes uzlabošanas pasākums netiek veikts Līgumā noteiktajā kārtībā un/vai termiņā;
	2. Līgumā noteiktajā kārtībā un termiņā līdzfinansējuma saņēmējs vai tās pilnvarotā persona nav iesniegusi Administrācijā visus Līgumā noteiktos līdzfinansējuma saņemšanai nepieciešamos dokumentus;
	3. pilnvarotās personas iesniegtie dokumenti līdzfinansējuma saņemšanai neatbilst Līguma prasībām.
6. **Lēmuma apstrīdēšana un pārsūdzēšana**
7. Pilnvarotā persona var apstrīdēt Administrācijas vadītāja lēmumu vai faktisko rīcību Pašvaldības izpilddirektoram.
8. Pašvaldības izpilddirektora lēmumu par apstrīdēto administratīvo aktu var pārsūdzēt Administratīvajā rajona tiesā saskaņā ar Administratīvā procesa likumu.
9. **Noslēguma jautājumi**
10. Atzīt par spēku zaudējušiem Ventspils pilsētas domes 2013.gada 26.aprīļa saistošos noteikumus Nr.8 „Ventspils pilsētas pašvaldības līdzfinansējuma piešķiršanas kārtība energoefektivitātes pasākumu veikšanai daudzstāvu daudzdzīvokļu dzīvojamās mājās” (Latvijas Vēstnesis, 2013., Nr.109; 2013., Nr.247).
11. Līdz noteikumu spēkā stāšanās dienai iesniegto iesniegumu līdzfinansējuma piešķiršanai izskatīšana pabeidzama saskaņā ar Ventspils pilsētas domes 2013.gada 26.aprīļa saistošajiem noteikumiem Nr.8 „Ventspils pilsētas pašvaldības līdzfinansējuma piešķiršanas kārtība energoefektivitātes pasākumu veikšanai daudzstāvu daudzdzīvokļu dzīvojamās mājās”.

Ventspils valstspilsētas pašvaldības domes priekšsēdētājs J.Vītoliņš

Pielikums
Ventspils valstspilsētas pašvaldības domes
2024.gada \_\_.\_\_\_\_\_\_\_ saistošajiem noteikumiem Nr.\_\_

**PIETEIKUMS**

**LĪDZFINANSĒJUMA PIEŠĶRŠANAI
ENERGOEFEKTIVITĀTES UZLABOŠANAS PASĀKUMU VEIKŠANAI**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Pieteikumu iesniedz daudzdzīvokļu dzīvojamās mājas, kas atrodas \_\_\_\_\_\_\_\_\_\_\_\_\_\_\_\_\_\_\_\_ Ventspilī,** **LV-\_\_\_\_\_\_, dzīvokļu īpašnieku kopība (turpmāk – Līdzfinansējuma saņēmēji).**

|  |
| --- |
| 1. **INFORMĀCIJA PAR LĪDZFINANSĒJUMA SAŅĒMĒJIEM**
 |
| **Daudzdzīvokļu dzīvojamās mājas kadastra apzīmējums** |  |
| **Daudzdzīvokļu dzīvojamās mājas dzīvokļu kopējā platība** (*norādīt kvadrātmetros*): |  |
| **Dzīvokļu īpašumu skaits** (*norādīt skaitļos vai domājamās daļas*), t.sk.: |  |
| **Neapdzīvojamo telpu platība** (*norādīt skaitļos un procentos*): |  |
| **Informācija par dzīvokļu īpašniekiem – saimnieciskās darbības veicējiem** *(nosaukums/vārds, uzvārds, reģistrācijas numurs/personas kods, telpu numurs, telpu platība kvadratmetros)* |  |

 |  |  |
| 1. **INFORMĀCIJA PAR PILNVAROTO PĀRSTĀVI**
 |
| **Pilnvarotās personas nosaukums** *(juridiskai personai)* **vai vārds, uzvārds** *(fiziskai personai)***:** |  |
| **Vienotais reģistrācijas numurs** *(juridiskai personai)* **vai personas kods** *(fiziskai personai)***:** |  |
| **PVN maksātājs** (*norādīt „****jā****” vai „****nē****”*): |  |
| **Juridiskā adrese** *(juridiskai personai)* **vai deklarētā adrese** *(fiziskai personai)***:** |  |
| **Korespondences adrese**: |  |
| **Pilnvarotās personas pārstāvja vārds, uzvārds, telefona numurs, e-pasta adrese**: |  |
| **Pilnvarotās personas bankas rekvizīti:** |  |

|  |
| --- |
| 1. **ENERGOEFEKTIVITĀTES UZLABOŠANAS PASĀKUMA APRAKSTS**
 |
| **Energoefektivitātes uzlabošanas pasākums***(atzīmēt atbilstošo)* | energoaudita veikšana tehniskās dokumentācijas sagatavošana būvdarbu veikšana |
| **Plānotais pasākuma īstenošanas laiks**  | No 202\_\_.gada \_\_\_\_\_\_\_\_\_\_\_\_\_ līdz 202\_\_.gada \_\_\_\_\_\_\_\_\_\_\_\_\_\_ |
| **Informācija par pasākuma ietvaros veiktajiem darbiem:** |  |
| **Pasākuma kopējās izmaksas***,* ***euro*** |  |
| **Pieprasītais līdzfinansējums, *euro*** |  |
| **de minimis atbalsta uzskaites sistēmā sagatavotas un apstiprinātas veidlapas, atbilstoši MK noteikumu Nr.715 1.pielikumam, identifikācijas numurs** **(*var nenorādīt, ja tiek pievienota veidlapa par sniedzamo informāciju de minimis atbalsta uzskaitei un piešķiršanai)*** | Nr.\_\_\_\_\_\_\_\_\_\_\_\_\_\_\_\_\_\_\_\_ |

**Pieteikuma obligātie pielikumi:**

|  |  |  |
| --- | --- | --- |
| Nr. p.k. | Nosaukums | Lappušu skaits |
| 1. | Dzīvokļu īpašnieku lēmums par pilnvaroto personu, kas ir tiesīga viņu vārdā iesniegt pieteikumu, īstenot energoefektivitātes uzlabošanas pasākumus, kā arī slēgt līgumus un parakstīt ar tiem saistītos darījuma dokumentus par līdzfinansējuma saņemšanu un izpildīt šos līgumus |   |
| 2. | Dzīvokļa īpašnieka aizpildīta uzskaites veidlapa par sniedzamo informāciju *de minimis* atbalsta piešķiršanai vai atteikums no pašvaldības līdzfinansējuma saņemšanas *(ja attiecināms)* |  |

**Papildus pielikumi, ja tiek pieprasīts līdzfinansējums energoaudita veikšanai**

|  |  |  |
| --- | --- | --- |
| Nr. p.k. | Nosaukums | Lappušu skaits |
| 1. | Energoauditora cenu piedāvājuma kopija |   |

**Papildus pielikumi, ja tiek pieprasīts līdzfinansējums tehniskās dokumentācijas sagatavošanai**

|  |  |  |
| --- | --- | --- |
| Nr. p.k. | Nosaukums | Lappušu skaits |
| 1. | Energoaudita pārskats ar pielikumiem (kopija) |   |
| 2.  | Līguma projekts ar tehniskās dokumentācijas izstrādātāju |  |
| 3. | Tehniskās dokumentācijas izstrādātāja cenu piedāvājuma kopija |  |

**Papildus pielikumi, ja tiek pieprasīts līdzfinansējums būvdarbu veikšanai**

|  |  |  |
| --- | --- | --- |
| Nr. p.k. | Nosaukums | Lappušu skaits |
| 1. | Energoaudita pārskats ar pielikumiem (kopija) |   |
| 2. | Līguma projekts ar būvdarbu veicēju |  |
| 3. | Būvdarbu veicēja cenu piedāvājuma (tāmes) kopija |  |
| 4. | Dzīvokļu īpašnieku kopības normatīvajos aktos noteiktajā kārtībā pieņemts lēmums par dzīvojamās mājas energoefektivitātes pasākumu veikšanu, nodrošinot dzīvokļu īpašnieku līdzfinansējumu |   |
| 5. | Pārvaldnieka izziņa par pēdējo 12 (divpadsmit) mēnešu laikā aprēķinātajiem un veiktajiem maksājumiem par dzīvojamās mājas pārvaldīšanu  |  |

**Parakstot Pieteikumu, apliecinu, ka:**

• visa Pieteikumā un papildus sniegtā informācija Ventspils valstspilsētas pašvaldības iestādei “Ventspils domes administrācijai” ir patiesa;

• esmu pilnībā iepazinies ar Ventspils valstspilsētas pašvaldības domes saistošajiem noteikumiem Nr.... " Par Ventspils valstspilsētas pašvaldības līdzfinansējumu energoefektivitātes pasākumu veikšanai daudzdzīvokļu dzīvojamās mājās ";

• piekrītu sniegto ziņu publiskai izmantošanai atbilstoši [Fizisko personu datu aizsardzības likumam](https://likumi.lv/ta/id/4042-fizisko-personu-datu-aizsardzibas-likums);

• pilnvarotajai personai nav ierosināta tiesiskās aizsardzības procesa lieta, netiek īstenots tiesiskās aizsardzības process vai nav pasludināts maksātnespējas process;

• pilnvarotajai personai nav nodokļu un/vai valsts sociālās apdrošināšanas obligāto iemaksu parādu, kas kopsummā pārsniedz 150 *euro*; izņemot nodokļu maksājumus, kuru segšanai ir piešķirts samaksas termiņa pagarinājums, ir noslēgta vienošanās par labprātīgu nodokļu samaksu vai noslēgts vienošanās līgums;

• tieši šis energoefektivitātes uzlabošanas pasākums netiek, nav ticis un pieteikuma apstiprināšanas gadījumā netiks iesniegts finansēšanai vai līdzfinansēšanai no Eiropas Savienības fondu vai citas ārvalstu finanšu palīdzības līdzekļiem vai citiem finanšu instrumentiem.

Datums:\_\_\_\_. gada \_\_\_. \_\_\_\_\_\_\_\_\_\_\_\_

**Līdzfinansējuma saņēmēju pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\***

(*personas ar tiesībām pārstāvēt līdzfinansējuma saņēmējus vārds, uzvārds, paraksts)*

*\* Pašrocīgs paraksts nav nepieciešams, ja dokuments parakstīts ar drošu elektronisku parakstu, kas satur laika zīmogu*

Ventspils valstspilsētas pašvaldības domes priekšsēdētājs J.Vītoliņš